**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO**

**DĖL KLAIPĖDOS MIESTO SAVIVALDYBĖS TARYBOS 2018 M. RUGSĖJO 13 D. SPRENDIMO PROJEKTO NR.T2-182 “DĖL FESTIVALIO „EUROPIADA“ ORGANIZAVIMO KLAIPĖDOJE 2020 METAIS IR PRITARIMO SUTARTIES PROJEKTUI“ PAKEITIMO**

1. **Sprendimo projekto esmė, tikslai ir uždaviniai.**

Europos šalių tautinės kultūros festivalis „Europiade“ organizuojamas nuo 1964 m., pirmą kartą surengtas Belgijos mieste Antverpene, šiandien festivalis kasmet pristatomas vis kitame Europos mieste. Penkias dienas trunkanti šventė pritraukia iki 4,5 tūkst. dalyvių iš įvairių Europos valstybių, bei sulaukia keliskart didesnio žiūrovų antplūdžio. Festivalį visuomet lydi dalyvaujančių šalių žiniasklaidos atstovai.

Pagrindinis festivalio tikslas – puoselėti nacionalinių kultūrų įvairovę ir stiprinti tautų draugystę, sudarant betarpiškas sąlygas skirtingų Europos šalių gyventojams pažinti senojo žemyno kultūrinį palikimą ir tradicijas. Festivalyje pristatoma daugiau nei 20-ies Europos valstybių tautinės kultūros formos: šokiai, dainos, kostiumai, nacionalinės tradicijos.

2009 m. šis festivalis jau vyko Klaipėdoje. Tuomet festivalis sulaukė daugiau nei 4500 dalyvių iš daugiau nei 27 Europos šalių.

Išskirtinis ir spalvingas Europos Tautų festivalis „Europiada“ Klaipėdą ir visą Lietuvą turėjo puošti ir 2020 m, tačiau dėl pasaulinės pandemijos, negalėjo įvykti nei praėjusiais metais, nei šiemet. Tarptautinis „Europiados“ organizacinis komitetas tikėdamas, kad pandemija nuslūgs nusprendė sudaryti sąlygas Klaipėdai priimti festivalį 2022 m. liepos 13−17 dienomis, todėl Savivaldybės administracijos Kultūros skyrius parengė šį tarybos sprendimo projektą.

Klaipėdos miesto savivaldybės tarybai pritarus šiam sprendimo projektui būtų pasirašytas papildomas susitarimas (vertimas į lietuvių kalbą pridedamas) prie Klaipėdos miesto savivaldybės ir Tarptautinės ne pelno siekiančios organizacijos „Europeade“ 2018 m. rugsėjo 14 d. sutarties Nr. J9-1930 patvirtintos Klaipėdos miesto savivaldybės tarybos 2018 m. rugsėjo 13 d. sprendimu Nr.T2-182 „Dėl festivalio „Europiada“ organizavimo Klaipėdoje 2020 metais ir pritarimo sutarties projektui“, o Savivaldybės administracijai pavesta atlikti visus būtinus veiksmus sėkmingam festivalio įgyvendinimui.

**2. Projekto rengimo priežastys ir kuo remiantis parengtas sprendimo projektas.**

Šis sprendimo projektas parengtas gavus „Europiados“ organizacinio komiteto raštą, kuriame išreiškiamas siekis, kad „Europiada“ vyktų Klaipėdoje (pridedama), bei savivaldybės administracijos atsakingiems specialistams ir „Europiados“ organizaciniam komitetui suderinus papildomo susitarimo prie Klaipėdos miesto savivaldybės ir Tarptautinės ne pelno siekiančios organizacijos „Europeade“ 2018 m. rugsėjo 14 d. sutarties Nr. J9-1930 tekstą.

Šis sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 13 punktu ir 20 straipsnio 2 dalies 12 punktu, Klaipėdos miesto savivaldybės vardu sudaromų sutarčių pasirašymo tvarkos aprašo patvirtinto Klaipėdos miesto savivaldybės tarybos 2014 m. gegužės 29 d. sprendimu Nr. T2-115 „Dėl Klaipėdos miesto savivaldybės vardu sudaromų sutarčių pasirašymo tvarkos aprašo patvirtinimo“ 2.3 papunkčiu ir 4 punktu bei Klaipėdos miesto savivaldybės ir Tarptautinės ne pelno siekiančios organizacijos „Europeade“ 2018 m. rugsėjo 14 d. sutarties Nr. J9-1930 patvirtintos Klaipėdos miesto savivaldybės tarybos 2018 m. rugsėjo 13 d. sprendimu Nr. T2-182 „Dėl festivalio „Europiada“ organizavimo Klaipėdoje 2020 metais ir pritarimo sutarties projektui“ 5.4 papunkčiu ir atsižvelgiant į „Europiados“ organizacinio komiteto prezidento 2021 m. birželio 18 d. raštą.

**3. Kokių rezultatų laukiama.**

Tikimasi, kad festivalis turės teigiamą poveikį šalies ir miesto kultūrinio gyvenimo įvairovės didinimui, turistų skaičiaus augimui, Klaipėdos, kaip viso pasaulio kultūroms atvirto ir patrauklaus miesto šalies ir tarptautiniu mastu įvaizdžio formavimui. Be to, tikimasi, sulaukti tarptautinės žiniasklaidos dėmesio, manoma, kad festivalis turės teigiamos įtakos verslo sektoriaus plėtrai, taps kultūros ir meno bendruomenę, miestiečius konsoliduojančiu renginiu.

**4. Sprendimo projekto rengimo metu gauti specialistų vertinimai.**

Negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Pateikiama 6 punkte.

**6.** **Lėšų poreikis sprendimo įgyvendinimui.**

Festivalio finansavimo pobūdis: Festivalis būtų finansuojamas iš Klaipėdos miesto savivaldybės biudžeto lėšų, siekiant atskiriems festivalio renginiams pritraukti finansavimą iš valstybės biudžeto fondų ir privačių rėmėjų lėšų. Nemenką festivalio biudžeto dalį sudaro pajamos gaunamos iš dalyvių mokesčių (dalyvio mokestis svyruoja nuo 125 eurų suaugusiems iki 80 eurų vaikams) bei pajamos gaunamos už parduotus bilietus. Pagal festivalio sutarties sąlygas dalis dalyvio mokesčio sumos tenka festivalį priimančiam miestui (85 eurai nuo suaugusiojo ir 55 eurai nuo vaiko) (preliminariais skaičiavimais 3500 dalyvių x 85 eurai = 297 500 eurai, 1000 dalyvių x 55 eurai = 55 000 eurai), Klaipėdai atiteksiančios, pajamos iš dalyvio mokesčio sudarytų apie – 352 500 eurų. Pagal sutarties sąlygas visos pajamos gautos už parduotus bilietus atitenka festivalį organizuojančiam miestui.

Festivalio išlaidas sudarys: festivalio atidarymo ir uždarymo ir kitų tradicinių programos renginių organizavimas, festivalio dalyvių maitinimo ir apgyvendinimo išlaidos, scenų ir pakylų nuoma, apšvietimo ir garso technikos nuoma, festivalio techninio aptarnavimo paslaugos, transporto paslaugos, savanorių maitinimo, apgyvendinimo, mokymo kaštai, festivalio viešinimo kaštai, darbo užmokestis.

Pagal Klaipėdos miesto savivaldybės administracijos ir VšĮ „Klaipėdos šventės“ pasirašytą festivalio „Europiada“ organizavimo Klaipėdoje dalinio finansavimo sutartį ir papildomus susitarimus prie šios sutarties (Klaipėdos miesto savivaldybės biudžeto lėšomis iš dalies finansuojamos programos projekto sutartis 2019 m. rugsėjo 23 d. Nr. J9-2506 ir 2020 m. balandžio 3 d. Nr. J9-1191 Papildomas susitarimas prie 2019 m. rugsėjo 23 d. Klaipėdos miesto savivaldybės biudžeto lėšomis iš dalies finansuojamos programos projekto sutarties Nr.. J9-2506) pagal patikslintą, festivalio įgyvendinimo sąmatą, festivalio daliniam finansavimui iš Klaipėdos miesto savivaldybės biudžeto 2020 m. buvo skirta 700 000 eurų (apie 95 proc. tiesioginėms projekto išlaidoms ir apie 5 proc. festivalio administravimui), tačiau prasidėjus pasaulinei pandemijai ir atšaukus festivalį, šios lėšos nebuvo panaudotos. 2022 metų festivaliui būtų planuojama panaši suma − apie 700 000 eurų, patikslinta išlaidų suma Klaipėdos miesto tarybai būtų pateikta tvirtinant 2022 m. Savivaldybės biudžetą.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma.

PRIDEDAMA:

1. Papildomas susitarimas Nr.1, vertimas iš anglų kalbos. 3 lapai.
2. Europiados organizacinio komiteto prezidento Rudiger Hess 2021 m. birželio 18 d. raštas. 1 lapas.

Kultūros skyriaus vedėja Eglė Deltuvaitė

Kristina Skiotytė-Radienė, 846 39 61 73.